Αδελφοί Καραβιώτη

Gala Χριστουγέννων 2025
2025-12-20 20:00 - 23:59 (Europe/Athens) | Electra Palace, Ναυάρχου Νικοδήμου 18 – 20, Πλάκα, Αθήνα, Αττική, Ελλάδα
Gala Χριστουγέννων 2025

Περιγραφή εκδήλωσης

Οι διακεκριμένοι ερμηνευτές Σπύρος & Μάκης Καραβιώτης σας προσκαλούν το Σάββατο 20 Δεκεμβρίου 2025 & ώρα 20:00 σε μια ξεχωριστή Χριστουγεννιάτικη εκδήλωση στο Ballroom του πολυτελούς ξενοδοχείου Electra Palace ***** (Ναυάρχου Νικοδήμου 18 – 20, Πλάκα).

Πρόκειται για μια εορταστική συνεστίαση με πλούσιο καλλιτεχνικό πρόγραμμα, μουσικό & χορευτικό, σε έναν από τους ομορφότερους χώρους της Αθήνας, που διακρίνεται για την υψηλή του αισθητική. Στην εκδήλωση θα σερβιριστεί menu, το οποίο περιγράφεται κατωτέρω.

Μουσικό πρόγραμμα

Εκτός από τους δημοφιλείς αδελφούς Καραβιώτη θα απολαύσετε την εκλεκτή εξαμελή ορχήστρα τους, που θα σας ταξιδέψει σε υπέροχες Χριστουγεννιάτικες μελωδίες και όχι μόνο.
Το πρόγραμμα θα ικανοποιήσει όλα τα γούστα αφού θα περιλαμβάνει κάλαντα, χριστουγεννιάτικα τραγούδια, ελληνικές & διεθνείς επιτυχίες, καθώς και πλούσιο χορευτικό πρόγραμμα με ρυθμούς ευρωπαϊκούς, λάτιν και ντίσκο, αλλά και ωραίο ελληνικό γλέντι. Στο τέλος του προγράμματος θα ερμηνευθούν τραγούδια αγάπης, ταιριασμένα στο πνεύμα των Χριστουγέννων, συμβάλλοντας στην κορύφωση της γιορτής.

Menu

(ειδική φροντίδα του προέδρου του ομίλου Electra Hotels & Resorts κου Γεράσιμου Φωκά στους αδελφούς Καραβιώτη για την εκδήλωση)

Για κάθε τραπέζι πιατέλα των 8-10 ατόμων με:

Φρεσκοψημένα ψωμάκια 3 ειδών και κριτσίνια
Μελιτζανοσαλάτα / κοπανιστή με γαλοτύρι/ σαλάτα κηπουρού
Ντοματίνια με μοτσαρελίνια

***
Για κάθε καλεσμένο πιάτο με:
Τυροπιτάρι
Μπιφτεκάκι μόσχου
Πατάτες baby φούρνου
Κολοκυθοκεφτές
Κρέπα με ζαμπόν και τυρί
Ρολό κοτόπουλο γεμιστό με μπέικον και κασέρι

***
Ατομικό γλυκό:

Πορτοκαλοπιτα με λευκή σοκολάτα

ΠΑΚΕΤΟ ΠΟΤΩΝ
Λευκό κρασί “NOTOS” Κτήμα Κανακάρης (Ροδίτης)
Ερυθρό κρασί “NOTOS” Κτήμα Κανακάρης (Merlot-Μαυρούδι)
Εμφιαλωμένο νερό

Το προσωπικό του ξενοδοχείου είναι πρόθυμο να ικανοποιήσει, από τον πλούσιο κατάλογό του, κάθε επί πλέον ανάγκη σας σε περίπτωση που επιθυμήσετε οτιδήποτε άλλο, εκτός του προσφερόμενου menu της εκδήλωσης.
Διάρκεια εκδήλωσης
Η συνολική διάρκεια της εκδήλωσης θα είναι 4 ώρες (20:00 – 00:00).
Διάταξη Αίθουσας
Οι συμμετέχοντες στην εκδήλωση θα καθίσουν σε ροτόντες (κυκλική διάταξη) των 10 ή των 12 ατόμων, ανά συντροφιές, φροντίδα του maître d’hôtel.
Γενική είσοδος: 60€
Τονίζεται ότι οι θέσεις που προαγοράζονται δεν είναι αριθμημένες και δεν αντιστοιχούν σε συγκεκριμένους αριθμούς στις ροτόντες του Ballroom. Ισχύει μόνο η προτεραιότητα του χρόνου προαγοράς των θέσεων.
Η τακτοποίηση των συμμετεχόντων στις θέσεις θα γίνεται ονομαστικά από το προσωπικό του ξενοδοχείου, κατά την είσοδο στο Ballroom, σύμφωνα με το όνομα που έχει δηλωθεί κατά την αγορά του εισιτηρίου.

Διάθεση – Προπώληση εισιτηρίων

ticket services: Πανεπιστημίου 39,

Στοά Πεσμαζόγλου, τηλ.: 210-72 34 567

στην είσοδο του Ballroom 1 ώρα πριν την έναρξη της εκδήλωσης εφόσον υπάρχουν διαθέσιμα εισιτήρια.

Σας υποσχόμαστε μια ξεχωριστή εκδήλωση που θα δώσει ιδιαίτερο τόνο στα φετινά σας Χριστούγεννα.
Θα χαρούμε να σας έχουμε κοντά μας,
Σπύρος & Γεράσιμος Καραβιώτης

«Ερμηνεύοντας τα τραγούδια μας»
2025-11-15 20:00 - 22:00 | Αίθουσα Διδασκαλίας της Μουσικής Βιβλιοθήκης «Λίλιαν Βουδούρη» στο Μέγαρο Μουσικής Αθηνών (Βασιλίσσης Σοφίας & Κόκκαλη), Βασιλίσσης Σοφίας, Αθήνα, Ελλάδα
«Ερμηνεύοντας τα τραγούδια μας»
Σάββατο, 15 Νοεμβρίου 2025, ώρα 20:00
Μουσική Βιβλιοθήκη «Λίλιαν Βουδούρη» – Αίθουσα Διδασκαλίας
Μέγαρο Μουσικής Αθηνών
________________________________________
Οι ερμηνευτές Σπύρος & Μάκης Καραβιώτης, μετρώντας 32 χρόνια προσφοράς στο επτανησιακό και αθηναϊκό, αστικό τραγούδι, επιστρέφουν στη σκηνή του Μεγάρου Μουσικής Αθηνών με μια ιδιαίτερη επετειακή συναυλία υπό τον τίτλο «Ερμηνεύοντας τα τραγούδια μας».
Μια βραδιά γεμάτη μουσικές μνήμες, συγκίνηση και αυθεντικά συναισθήματα, όπου οι δύο καλλιτέχνες θα ερμηνεύσουν αγαπημένα τραγούδια από την προσωπική τους δισκογραφία, αλλά και ανέκδοτα κομμάτια τους με ιδιαίτερο επτανησιακό και ελληνικό χρώμα.
Τη συναυλία πλαισιώνουν οι εξαιρετικές ερμηνεύτριες Σοφία Μουζάκη, Ιωάννα Καρούσου & Διονυσία Μουζάκη, ενώ τους συνοδεύει το μουσικό σύνολο «Μελωδίες & Ηχοχρώματα», σε προσεγμένες ενορχηστρώσεις από τον Σπύρο Καραβιώτη, υποψήφιο διδάκτορα Μουσικολογίας του Πανεπιστημίου Αθηνών.
Η συναυλία θα λάβει χώρα στην Αίθουσα Διδασκαλίας της Μουσικής Βιβλιοθήκης «Λίλιαν Βουδούρη», προσκαλώντας το κοινό σε ένα μουσικό ταξίδι γεμάτο ευαισθησία, ποιότητα και μελωδία.
Δομή & διάρκεια συναυλίας: Η συναυλία αποτελείται από δύο μέρη συνολικής διάρκειας δύο ωρών με ενδιάμεσο διάλειμμα δέκα λεπτών.
Εισιτήρια:
https://www.ticketservices.gr/event/mmb-afoi-karavioti-erminevontas-ta-tragoudia-mas/
Γενική είσοδος: 25 €, 20 €, 15 €
Διακεκριμένη ζώνη: 30€
• Οι θέσεις είναι αριθμημένες & θα λειτουργήσει ταξιθεσία
• Παρακαλείσθε να προμηθευτείτε εγκαίρως τα εισιτήριά σας, λόγω περιορισμένων θέσεων
________________________________________
Λίγα λόγια για τους Σπύρο & Μάκη Καραβιώτη
Οι Αδελφοί Καραβιώτη κατάγονται από την Κεφαλονιά και δραστηριοποιούνται ενεργά στον χώρο της ελληνικής μουσικής από τις αρχές της δεκαετίας του ’90. Με σπουδές στη μουσική, το τραγούδι και την ενορχήστρωση, έχουν παρουσιάσει πληθώρα συναυλιών στην Ελλάδα, αλλά και εμφανίσεις σε επίλεκτες πολιτιστικές εκπομπές της ελληνικής ραδιοφωνίας-τηλεόρασης, αφιερωμένες στο επτανησιακό και αθηναϊκό, αστικό τραγούδι.
Η καλλιτεχνική τους πορεία περιλαμβάνει συνεργασίες με σημαντικούς συνθέτες όπως ο Γιάννης Σπανός και ο Νίκος Ιγνατιάδης, ενώ στην τελευταία τους συναυλία ο σπουδαίος συνθέτης Γιώργος Χατζηνάσιος τους προέτρεψε να συνεχίσουν το έργο τους, αναγνωρίζοντας την αξία τους.
Ταυτόχρονα, έχουν τιμηθεί για τη συμβολή τους στη διάδοση της ελληνικής μουσικής παράδοσης. Επίσης, διαθέτουν ξεχωριστή ερμηνευτική ταυτότητα και βαθιά αγάπη για τη μελωδία και τον στίχο και συνεχίζουν να υπηρετούν με συνέπεια το ποιοτικό ελληνικό τραγούδι, συνδυάζοντας παράδοση και σύγχρονη αισθητική.
Μότο τους είναι: «Τραγουδάμε για να ενώσουμε τον κόσμο, πιστεύοντας στη θεραπευτική δύναμη των τραγουδιών της αγάπης και της καλής μουσικής.»
Η παρουσία σας θα δώσει ιδιαίτερη χαρά στα δύο αδέρφια, αλλά και στους αξιόλογους συνεργάτες τους, ενδυναμώνοντας τη δράση τους για την ανάδειξη του ελληνικού τραγουδιού.

«Οι Χρυσές Επιτυχίες – Αφιέρωμα στους Χατζηνάσιο, Σπανό & Ιγνατιάδη»
2025-10-18 17:00 - 20:00 | Αίθουσα Διδασκαλίας της Μουσικής Βιβλιοθήκης «Λίλιαν Βουδούρη» στο Μέγαρο Μουσικής Αθηνών (Βασιλίσσης Σοφίας & Κόκκαλη), Βασιλίσσης Σοφίας, Αθήνα, Ελλάδα
ΔΕΛΤΙΟ ΤΥΠΟΥ
Χατζηνάσιος – Σπανός – Ιγνατιάδης: «Οι Χρυσές Επιτυχίες»
Μέγαρο Μουσικής Αθηνών
Σάββατο 18 Οκτωβρίου, 17:00 & 20:00
Μουσική Βιβλιοθήκη «Λίλιαν Βουδούρη» – Αίθουσα Διδασκαλίας
Είμαστε ο Σπύρος & Μάκης Καραβιώτη και παρουσιάζουμε μια ξεχωριστή μουσική βραδιά στο Μέγαρο Μουσικής Αθηνών (Μουσική Βιβλιοθήκη), αφιερωμένη στους μεγάλους Έλληνες συνθέτες. Το αφιέρωμα “Οι Χρυσές Επιτυχίες” φέρνει στη σκηνή τραγούδια των Χατζηνάσιου, Σπανού & Ιγνατιάδη, με τη συμμετοχή της Σοφίας Μιχαηλίδου.
Θα ερμηνεύσουμε διαχρονικές επιτυχίες όπως:

Από τον Γιώργο Χατζηνάσιο: Άγγιγμα Ψυχής, Άνοιξε το παράθυρο, Ποιος να συγκριθεί μαζί σου
Από τον Γιάννη Σπανό: Επειδή σ’ αγαπώ, Θα με θυμηθείς, Οδός Αριστοτέλους
Από τον Νίκο Ιγνατιάδη: Κόκκινο γαρύφαλλο, Φωτιά στα σύνορα της γης, Μόνο αγάπη

Στη συναυλία θα παραστεί και ο σπουδαίος συνθέτης Γιώργος Χατζηνάσιος, τιμώντας με την παρουσία του το αφιέρωμα.
Θα παίξουν οι μουσικοί:

Δημήτρης Ανδρονιάδης – πιάνο
Χρήστος Κεχρής – μπάσο
Νίκος Αθανασιάδης – τύμπανα

Τις ενορχηστρώσεις της συναυλίας και την ιστορική έρευνα υπογράφει ο μουσικολόγος και υποψήφιος διδάκτορας του τμήματος μουσικών σπουδών του Πανεπιστημίου Αθηνών, Σπύρος Καραβιώτης.
Πληροφορίες

Εισιτήρια: 15 €, 20€, 25€ | Διακεκριμένη ζώνη: 30 €
Προπώληση: Ticketservices
Τηλέφωνο επικοινωνίας: 210 72 34 567
https://www.ticketservices.gr/event/afoi-karavioti-oi-xrises-epitixies/

🎟️ Αγορά Εισιτηρίου – Παράσταση 17:00

🎟️ Αγορά Εισιτηρίου – Παράσταση 20:00

Σας περιμένουμε σε μια μουσική βραδιά που δεν θα είναι απλώς μια συναυλία, αλλά μια γιορτή καλού ελληνικού τραγουδιού και αγάπης∙ μια ευκαιρία να ξανασυναντηθούμε με τις μελωδίες που σφράγισαν μια ολόκληρη εποχή και να τις μοιραστούμε ξανά, ζωντανά, στη σκηνή.

«Μεγάλος Αποκριάτικος χορός»
2025-02-23 13:00 - 18:00 | Electra Palace, Ναυάρχου Νικοδήμου 18 – 20, Πλάκα, Αθήνα, Αττική, Ελλάδα
Οι δημοφιλείς τροβαδούροι, αδελφοί Σπύρος & Μάκης Καραβιώτης, σας προσκαλούν, την Κυριακή των Απόκρεων 23 Φεβρουαρίου 2025 & ώρα 13:00 το μεσημέρι, σε μια πολύ ξεχωριστή αποκριάτικη εκδήλωση στο Ballroom του πολυτελούς ξενοδοχείου Electra Palace ***** (Ναυάρχου Νικοδήμου 18 – 20, Πλάκα) με τίτλο:
Μεγάλος Αποκριάτικος χορός
Πρόκειται για μια μοναδική αποκριάτικη συνεστίαση με πλούσιο μενού και υπέροχο εορταστικό πρόγραμμα, μουσικό & χορευτικό, σε έναν από τους ομορφότερους χώρους της Αθήνας, που διακρίνεται για την υψηλή του αισθητική και το άψογο σέρβις.
Εκτός από τους τραγουδιστές της αγάπης Σπύρο & Μάκη Καραβιώτη θα απολαύσετε την εκλεκτή ορχήστρα τους, που θα σας ταξιδέψει σε ρυθμούς ευρωπαϊκούς, δημοτικούς και λάτιν, χωρίς βεβαίως να λείψει και η αναφορά στα τραγούδια της Παλιάς Αθηναϊκής Αποκριάς.
Στο τέλος του προγράμματος θα ερμηνευθούν αγαπημένα διαχρονικά τραγούδια, που ερμηνεύουν μοναδικά οι αδελφοί Καραβιώτη, συμπαρασύροντας το κοινό να τραγουδήσει μαζί τους, συμβάλλοντας με τον πιο άρτιο τρόπο στην κορύφωση της αποκριάτικης αυτής γιορτής.
Menu
Για κάθε ροτόντα:

Φρεσκοψημένα ψωμάκια 3 ειδών και κριτσίνια
Μελιτζανοσαλάτα
κοπανιστή με γαλοτύρι
σαλάτα κηπουρού
τυρόπιτα

***
Για κάθε καλεσμένο:

Ντοματίνια με μοτσαρελίνια
Μπιφτεκάκι μόσχου
Πατάτες baby φούρνου
Κροκέτες φέτας
Πένες ογκρατέν
Ρολό κοτόπουλο γεμιστό με μπέικον και κασέρι

***
Ατομικό γλυκό:

Εκμεκ κανταΐφι με μαστίχα Χίου

***
Κρασί:

Λευκό “NOTOS” Κτήμα Κανακάρης (Ροδίτης)
Ερυθρό“NOTOS” Κτήμα Κανακάρης (Merlot-Μαυρούδι)

& Εμφιαλωμένο Νερό
Το προσωπικό του ξενοδοχείου είναι πρόθυμο να ικανοποιήσει κάθε επί πλέον ανάγκη σας σε περίπτωση που επιθυμήσετε οτιδήποτε άλλο εκτός του προσφερόμενου menu της εκδήλωσης, από τον πλούσιο κατάλογό του.
Το menu πρόκειται για ειδική φροντίδα του προέδρου του ομίλου Electra Hotels & Resorts κου Γεράσιμου Φωκά στους αδελφούς Καραβιώτη για την εκδήλωση.
Διάρκεια εκδήλωσης
Η συνολική διάρκεια της εκδήλωσης θα είναι 4 ώρες (13:00 – 17:00).
Διάταξη Αίθουσας
Οι συμμετέχοντες στην εκδήλωση θα καθίσουν σε ροτόντες (κυκλική διάταξη) των 10 ή των 12 ατόμων, ανά συντροφιές, φροντίδα του maître d’hôtel.
Γενική είσοδος: 60€
Τονίζεται ότι οι θέσεις που προαγοράζονται δεν είναι αριθμημένες και δεν αντιστοιχούν σε συγκεκριμένους αριθμούς στις ροτόντες του Ballroom. Ισχύει μόνο η προτεραιότητα του χρόνου προαγοράς των θέσεων.
Η τακτοποίηση των συμμετεχόντων στις θέσεις θα γίνεται ονομαστικά από το προσωπικό του ξενοδοχείου, κατά την είσοδο στο Ballroom, σύμφωνα με το όνομα που έχει δηλωθεί κατά την αγορά του εισιτηρίου.
Διάθεση – Προπώληση εισιτηρίων

ticket services: Πανεπιστημίου 39, Στοά Πεσμαζόγλου, τηλ.: 210-72 34 567

https://www.ticketservices.gr/event/spiros-makis-karaviotis-megalos-apokriatikos-xoros/
Σας υποσχόμαστε μια αξέχαστη εκδήλωση που θα δώσει ιδιαίτερο τόνο στις φετινές σας Απόκριες.
Θα χαρούμε να σας έχουμε κοντά μας,
Σπύρος & Γεράσιμος Καραβιώτης

«Αποκριά στην παλιά Αθήνα»
2025-02-17 17:00 - 20:00 | Αίθουσα Διδασκαλίας της Μουσικής Βιβλιοθήκης «Λίλιαν Βουδούρη» στο Μέγαρο Μουσικής Αθηνών (Βασιλίσσης Σοφίας & Κόκκαλη), Βασιλίσσης Σοφίας, Αθήνα, Ελλάδα
Τη Δευτέρα 17 Φεβρουαρίου 2025, ώρα 17:00 & 20:00 στην Αίθουσα Διδασκαλίας της Μουσικής Βιβλιοθήκης «Λίλιαν Βουδούρη» στο Μέγαρο Μουσικής Αθηνών (Βασιλίσσης Σοφίας & Κόκκαλη), οι τροβαδούροι Σπύρος & Μάκης Καραβιώτης σας προσκαλούν σε ένα μοναδικό αφιέρωμα με θέμα:
«Αποκριά στην παλιά Αθήνα»
Οι κατεξοχήν εκπρόσωποι της ελληνικής καντάδας και του ερωτικού τραγουδιού, αδελφοί Σπύρος & Μάκης Καραβιώτης γνωστοί μέσα από εμφανίσεις τους σε επίλεκτες πολιτιστικές εκπομπές της ελληνικής τηλεόρασης (Παρέα, Αλάτι της Γης, Στάση ΕΡΤ, Έχει Γούστο) σας προσκαλούν σε ένα θεματικό μουσικό ταξίδι στις καντάδες του κρασιού, του γλεντιού & της αποκριάς!
Νοσταλγικές μελωδίες, όπως: Στης Πλάκας της ανηφοριές, Πιες γλυκό κρασί, Η Παλιά ταβέρνα, Ο Μπάρμπα-Γιάννης ο καντάτας, Το γελεκάκι που φορείς, Ακόμα ένα ποτηράκι, Της Κολομπίνας το φιλί, αλλά και τα ερωτικά Κελαηδήστε ωραία μου πουλάκια, Απόψε την κιθάρα μου, Για μας κελαηδούν τα πουλιά, έρχονται να θυμίσουν στους παλαιότερους, αλλά και να γνωρίσουν στους νεότερους το ιδιαίτερο κανταδόρικο ύφος των τραγουδιών της παλιάς Αθήνας ερμηνευμένο όμως, μέσα από τις αισθαντικές φωνές των σύγχρονων τροβαδούρων, αδελφών Καραβιώτη, που προσεγγίζουν με απόλυτο σεβασμό και αγάπη το ερμηνευτικό ύφος και ήθος της εποχής εκείνης.
Μαζί με τις κιθάρες των αδελφών Καραβιώτη θα συνηχήσουν τα γλυκά μαντολίνα των εξαίρετων μουσικών Νίκου Ρογκάκου και του Λάμπρου Ανυφαντή προσδίδοντας το απαραίτητο μουσικό ηχόχρωμα στην συναυλία και σε συνδυασμό με το κοντραμπάσο του Άγγελου Κουλούρη θα επιτευχθεί το υπέροχο άκουσμα της Μαντολινάτας. Επίσης, στο πιάνο θα συνοδεύσει ορισμένα τραγούδια η πιανίστα Γιώτα Ζαπάντη, ενώ θα συμμετάσχει η καλλίφωνη σοπράνο Σοφία Μουζάκη, που θα ταξιδέψει το κοινό σε αλλοτινές εποχές με την αισθαντική φωνή της.
Τις ενορχηστρώσεις της συναυλίας και την ιστορική έρευνα υπογράφει ο μουσικολόγος και υποψήφιος διδάκτορας του τμήματος μουσικών σπουδών του Πανεπιστημίου Αθηνών, Σπύρος Καραβιώτης.
Δομή & διάρκεια συναυλίας: Η συναυλία αποτελείται από δύο μέρη συνολικής διάρκειας δύο ωρών με ενδιάμεσο διάλειμμα δέκα λεπτών.
Τιμές:
Γενική είσοδος: 25 €.
Διακεκριμένη θέση: 30 €.
Αγορά εισιτηρίων:
https://www.ticketservices.gr/event/spyros-kai-makis-karaviotis-apokria-stin-palia-athina/

Οι θέσεις είναι αριθμημένες & θα λειτουργήσει ταξιθεσία
Παρακαλείσθε να προμηθευτείτε εγκαίρως τα εισιτήριά σας λόγω περιορισμένων θέσεων

Τα αδέλφια Σπύρος & Μάκης Καραβιώτης κλείνουν φέτος 32 χρόνια διαρκούς παρουσίας στο ελληνικό τραγούδι υποστηρίζοντας με το καλλιτεχνικό τους ήθος την πεποίθηση «τραγουδάμε για να ενώσουμε τον κόσμο πιστεύοντας στη θεραπευτική δύναμη της καλής μουσικής». Η παρουσία σας θα δώσει ιδιαίτερη χαρά στην μουσική ομάδα των αδελφών Καραβιώτη και των αξιόλογων συνεργατών τους, που προβάλουν με συνέπεια και σεβασμό το αθηναϊκό τραγούδι, το οποίο αποτελεί ταυτοτικό σύμβολο των Αθηναίων, αλλά και τμήμα των αστικών τραγουδιών της νεότερης ελληνικής παράδοσης.
